మహెజబీన్

"'మహెజబీన్"' 20 వ శతాబ్ది చివరి దశకంలో అత్యంత ప్రభావశీలంగా కవితలల్లిన కవయిత్రి.. సమకాలీన కవుల, విమర్శకుల మన్నన పొందిన అతికొద్ది మంది కవయిత్రులలో ఒకరు.

జననం 
మహెజబీన్ 1961లో నెల్లూరులో జన్మించారు. పూర్తి పేరు మహెజబీన్ మహ్మద్.

విద్య 
ఈమె సామాజిక సేవా శాస్త్రంలో మాస్టర్ డిగ్రిని, న్యాయశాస్త్రంలో బ్యాచిలర్ డిగ్రిని పొందారు.

వైవాహిక జీవితం 
వీరి జీవిత భాగస్వామి పి.వి. ఉపేంద్ర.. వీరికి ఒక కుమారుడు కలడు.

వృత్తి - ప్రవృత్తి 
న్యాయవాదిగా కొనసాగుతూ, సామాజిక సేవలో విశిష్ట సేవలందిస్తున్నారు .ముఖ్యంగా స్త్రీ, శిశు సంక్షేమం కొరకు చేస్తున్న సేవలకుగానూ అమె పలు పురస్కారాలు అందుకున్నారు.

సాహితీ సేవలో... 
తెలుగు స్త్రీవాద కవయిత్రులలో చెప్పుకోదగిన వారిలో జబీన్ ఒకరు. 1991 నుండి కవిత్వం రాస్తున్నారు.. ఓల్గా తదితరులతో కలిసి నీలి మేఘాలు ను వెలువరించింది. 1997లో తన తొలి కవితా సంకలనం "ఆకురాలు కాలం" ను వెలువరించింది. ఇందులో 26 కవితలు ఉన్నాయి. ఆకురాలు కాలం, జ్ఙాపకం, జావళి, ఎలిజీ, నైసర్గిక స్వరూపం, స్ట్రీట్ చిల్డ్రన్ వాటిలో కొన్ని. స్ట్రీట్ చిల్డ్రన్ కవిత ఉమ్మడి ఆంధ్రప్రదేశ్‌లో పదవ తరగతి విద్యార్థులకు (1990-2012 మధ్యకాలంలో) తెలుగువాచకంలో ఒక పాఠ్యాంశంగా ఉండేది. ఆమె కవిత్వంలో మనకు స్త్రీవాద దృక్పథం, విప్లవ సానుభూతి కనిపిస్తుంది.

జబీన్ కవిత్వంపై ప్రముఖుల వ్యాఖ్య 
"A lyrical beauty" - శివారెడ్డి
" ఈ దశాబ్దపు మరో వాగ్ధానం జబీన్" - చేరా

అవార్డులు 
మహెజబీన్ సాహితీ, సామాజిక సేవా రంగాలలో అందిస్తున్న విశిష్ట సేవలకు పలు పురస్కారాలు అందుకున్నారు. వాటిలో కొన్ని...
 రమణ - సుమనశ్రీ అవార్డు (1999)
 జ్యోత్స్న కళాపీఠం అవార్డు (2006)
 రాజీవ్ గాంధీ మానవ సేవా అవార్డు ( 2007 )
 నారీశక్తి పురస్కారం (2008,  భారత ప్రభుత్వ మహిళా, శిశు అభివృద్ధి మంత్రిత్వ శాఖ ద్వారా)
 తెలుగు భాషా పురస్కారం ( 2009 )

మూలాలు 

 http://www.hindu.com/mp/2010/04/21/stories/2010042150860300.htm

ఇతర లింకులు
 Tragedy of Women 
 Mahe Jabeen's background
 Mahe Jabeen's Awards
 Mahe Jabeen's kavita
 Mahe Jabeen's English poems at kavitayan

1961 జననాలు
తెలుగు కవయిత్రులు
తెలుగు స్త్రీవాద కవయిత్రులు
నెల్లూరు జిల్లా కవయిత్రులు
నారీశక్తి పురస్కార గ్రహీతలు